656367c39e205666debcbee2133218ad
hvilken blog er bedst til seo?
waimea.dk
2019.47
der findes rigtig mange forskellige gode blogsystemer. flere af dem er gratis eller meget billige at bruge. det er enten systemer du bare logger på og bruger online, eller systemer som er baseret på software, du downloader og selv installerer og justerer.
de mest udbredte systemer er:

wordpress
online version: wordpress.com
software version: www.wordpress.org
blogger
online version: blogger.com
movable type
software: movabletype.com
typepad
software: typepad.com

personligt har jeg mest anvendt wordpress i software versionen. det er et godt og meget udbredt system, så det kan jeg til fulde anbefale dig at bruge.
alle disse blogsystemer og mange flere, kan optimeres perfekt til søgemaskinerne, men det kræver lidt arbejde. ingen af systemerne er perfekte med en standard installation.
til de fleste blogsystemer findes der et væld af forskellige plugins og udvidelser – som regel også en masse der kan hjælpe dig med seo. jeg vil anbefale at du undersøger hvilke seo plugins andre anbefaler og så installerer dem.
målet med disse plugins er at fjerne problemer, som systemerne er født med. for eksempel identiske sider, grimme url’er osv.
software versioner af blogsystemerne giver dig den maksimale frihed til at tilpasse og optimere det. online versionerne er som regel lidt mere begrænsede. til gengæld er de super lette at komme i gang med, så hvis du er meget teknik-forskrækket, så er det en mulighed.
bruger du online versioner af blogsystemer, så vil jeg meget anbefale, at du vælger et system, hvor du kan bruge dit eget domæne eller subdomæne. ellers kan det blive meget svært at flytte bloggen på et senere tidspunkt uden at tabe alle dine brugere og gode resultater i søgemaskinerne.